Halonginlahti

Halonginlahti (,  tai Halong Bay) on merenlahti Tonkininlahdessa Vietnamin koillisosassa, Quảng Ninhin maakunnassa.

Lahdessa on kalkkikivestä yli 20 miljoonan vuoden kuluessa muodostunut karstimaa, joka on nykypäivänä yli tuhannen saaren luolarikas saaristo. Useat saaret ovat hyvin jyrkkärantaisia ja korkeutta on jopa 50–200 metriä:The system of islands and caves halongbay.net

Lahdessa elää 60 kotoperäistä eläinlajia ja ainakin 14 kotoperäistä kasvilajia. Alue on yksi Vietnamin suosituimmista matkailukohteista. Osa lahdesta on ollut Unescon maailmanperintökohdetta jo vuodesta 1994.Unesco Lahden pinta-ala on 1 553 neliökilometriä, ja siitä 434 neliökilometriä (27,9 %) kuuluu maailmanperintökohteeseen. Halong-Bay  bhayacruises.com

Lahden alueella on useita erilaisia biotooppeja, kuten trooppista sademetsää, mangrovemetsää, koralliriuttoja, vuorovesitasankoja, meriruohoniittyjä ja luolia. Monet alueen kasvilajit ovat sopeutuneet elämään kalkkipitoisessa maassa. Trooppista metsää kasvaa suurimmilla saarilla, ja siellä elää apinoita (reesusmakaki ja jaavanmakaki) ja antilooppeja.

Puolet lahden suurimmasta, Cát Bà -nimisestä saaresta on suojeltu Cát Bàn kansallispuistoksi.

 Lähteet 

 Aiheesta muualla 

 Halong Bay virallinen kotisivu 
 Ha Long - Bay of the Descending Dragon  Vietscape

Luokka:Vietnamin maantiede
Luokka:Unescon maailmanperintökohteet Vietnamissa
Luokka:Tyynenmeren lahdet